English: Good afternoon, Minister. Thank you for your statement. Credit where credit's due, the situation has moved on enormously since last week, and I'd like to say well done to the whole effort, from Government down to those on the front line, for cracking on with the vaccines, especially as we were behind. It is really good to see that some of these priority groups have been picked up and are moving forward. I do want to emphasise the importance of communication, because I have a lot in my constituency, and I know, in fact, in Hywel Dda, it's the same - we have a lot of those who are in their 80s plus who haven't yet been vaccinated, but have got appointments during the course of this coming week and next week. That is different from saying to everyone, 'You will be vaccinated by last weekend', which was the target, and I think that's caused some confusion. So, going forward, down all the other priority groups, I would urge that some more thought is given to the communication message. But it's really great to see that we are making strides to try to vaccinate the whole nation. Unfortunately, the number of registered deaths, although they have decreased from 467 to 447, which is obviously very welcome - it's still the third highest of any point in the pandemic, which shows how very distressing and awful it is, and the fact that this disease is a killer. Are you able to update us on any more that you might be able to do to reach those hard-to-vaccinate groups, the people who are either refusing the vaccine or the groups, the cohorts of people, who we know are harder to persuade to take it up? And for those people who have been phoned up and offered a vaccine and are saying, 'No, I don't want it', what plans are in place to be able to perhaps follow up on them individually, by perhaps their local GP, to try to have a conversation? Because until more of us are vaccinated, we're still going to see these awful deaths occurring in hospitals and in our communities. So, any update that you can give us on that would be really welcome. Of course, the other concern that people are now beginning to flood inboxes with is whether or not the vaccines are efficient against all these new strains, especially the new UK strain that Andrew R.T. Davies mentioned on the business statement, and, of course, the South African strain. Perhaps you'd like to make some kind of public comment on that, because I think it would be really useful to try to reassure people and put minds to rest. You mentioned the very welcome work on reaching the care homes, but can you please tell us how many care homes have yet to be vaccinated, or how many residents and staff within certain care homes? I appreciate that some care homes were deemed red because they had some element of coronavirus; I know that different health boards have got different policies in place about whether or not they will go in and try to vaccinate in part of a care home, even if some of it has got the COVID virus in it. But I also would like to build on Delyth Jewell's question that she put to you during the business statement, or asked the Trefnydd to look at: are care homes being recategorised at all? Is there any plan that some care homes have perhaps been changed into different categories? Anything you can tell us on that, again, would be very useful. Finally, I just want to raise the issue of pharmacists. We know that we have the mass vaccination centres, we know that GPs are doing it, we know that there's an awful lot of work going on within the hospital environment and within social care, but of course our pharmacists are still standing in the wings ready to help what is basically a national effort. Can you outline any plans to involve them? I have heard from the health boards throughout Wales that they are talking to pharmacists, but actually they've been talking to them for the last two, three or four weeks. Nothing yet is happening. There seems to be nothing really concrete on the ground. As we go down those category groups and we start looking at vaccinating the sixties and the fifties, those groups are going to get bigger and bigger and bigger. We're going to need everybody. You've already talked today about deploying 90 members of the military - very welcome, but we have some 710 pharmacy operations waiting in the wings. So, any update you can give us on that - because I do think that they are a squandered resource and that we can really use them. They want to be used, they've said it very loudly, very clearly, they've put forward the proposals and, of course, if you are somebody who is perhaps less keen on travelling, going to your local pharmacy, a bit like going to your local GP, is a much easier option than travelling to a mass vaccination centre. So, any update on when they may be used and on what category of people the pharmacists may be involved in. Thank you very much.
Welsh: Prynhawn da, Gweinidog. Diolch i chi am eich datganiad. Mae'n rhaid rhoi clod lle mae'n ddyledus, mae'r sefyllfa wedi symud ymlaen yn aruthrol ers yr wythnos diwethaf, ac fe hoffwn i ddweud da iawn wrth bawb a fu'n rhan o'r ymdrech hon, o'r Llywodraeth hyd at y rhai ar y rheng flaen, am fwrw ymlaen gyda'r brechiadau, yn arbennig felly am inni fod ar ei hôl hi. Braf iawn yw gweld bod y gwaith gyda'r grwpiau blaenoriaeth hyn wedi cyflymu a'i fod yn mynd rhagddo. Rwy'n awyddus i bwysleisio pwysigrwydd cyfathrebu, oherwydd mae gennyf i lawer yn fy etholaeth i, ac fe wn i ei bod yn wir yn Hywel Dda, mewn gwirionedd - mae gennym lawer sydd yn eu 80au ac yn hŷn sydd heb gael eu brechu eto, ond sydd wedi cael apwyntiadau yn ystod yr wythnos hon ac wythnos nesaf. Mae hynny'n wahanol i ddweud wrth bawb, 'Fe gewch chi eich brechu erbyn y penwythnos diwethaf', a hwnnw oedd y targed, ac rwy'n credu bod hynny wedi achosi rhywfaint o ddryswch. Felly, wrth symud ymlaen, trwy'r holl grwpiau blaenoriaeth eraill, fe fyddwn i'n pwyso am roi mwy o ystyriaeth i'r neges a gaiff ei chyfathrebu. Ond mae'n wych gweld ein bod ni'n brasgamu tuag at geisio brechu'r genedl gyfan. Yn anffodus, mae nifer y marwolaethau cofrestredig, er eu bod nhw wedi gostwng o 467 i 447, sydd i'w groesawu'n fawr, yn amlwg - mae'n dal i fod y trydydd uchaf o unrhyw bwynt yn y pandemig, sy'n dangos pa mor frawychus ac ofnadwy ydyw, a'r ffaith bod y clefyd hwn yn lladd. A wnewch chi roi'r wybodaeth ddiweddaraf inni am ragor y gallech chi ei wneud i gyrraedd y grwpiau hynny sy'n anodd eu brechu, sef y bobl sydd naill ai'n gwrthod y brechlyn neu'r grwpiau, y carfannau hynny o bobl, y gwyddom ei bod yn fwy anodd eu perswadio i gael y brechlyn? Ac i'r bobl hynny sydd wedi cael yr alwad ffôn a'r cynnig o frechlyn ond sydd wedi dweud, 'Na dim diolch', pa gynlluniau sydd ar waith i allu mynd ar drywydd yr unigolion hyn, gan eu meddyg teulu lleol nhw efallai, i geisio cael sgwrs â nhw? Oherwydd hyd nes y bydd mwy ohonom yn cael ein brechu, fe fyddwn ni'n parhau i weld y marwolaethau echrydus hyn yn digwydd mewn ysbytai ac yn ein cymunedau ni. Felly, fe fyddai unrhyw ddiweddariad y gallwch chi ei roi inni am hynny i'w groesawu'n fawr. Wrth gwrs, y pryder arall sydd gan bobl nawr ac y maen nhw'n dechrau llythyra llawer iawn yn ei gylch yw a yw'r brechlynnau hyn yn effeithlon yn erbyn yr holl amrywiadau newydd hyn ai peidio, yn enwedig y straen newydd o'r DU y soniodd Andrew R.T. Davies amdano yn ystod y datganiad busnes, ac, wrth gwrs, y straen o Dde Affrica. Efallai yr hoffech chi wneud rhyw fath o sylw cyhoeddus ynglŷn â hynny, oherwydd rwy'n credu y byddai hynny'n ddefnyddiol iawn wrth geisio cysuro a rhoi rhywfaint o dawelwch meddwl i bobl. Roeddech chi'n sôn am y gwaith, sydd i'w groesawu'n fawr, o ran cyrraedd y cartrefi gofal, ond a wnewch chi ddweud wrthym ni faint o gartrefi gofal sydd heb gael eu brechiadau eto, neu faint o breswylwyr a staff mewn rhai cartrefi gofal? Rwy'n sylweddoli bod rhai cartrefi gofal yn cael eu hystyried dan rybudd coch oherwydd bod rhyw elfen o goronafeirws yn bresennol yno; fe wn i fod gan wahanol fyrddau iechyd bolisïau gwahanol o ran a fyddan nhw'n mynd i mewn i'r cartrefi gofal ai peidio a cheisio brechu'n rhannol, hyd yn oed os oes rhywfaint o feirws COVID yn bresennol yno. Ond fe hoffwn i ehangu hefyd ar gwestiwn Delyth Jewell a ofynnodd ichi yn ystod y datganiad busnes, neu a ofynnodd i'r Trefnydd edrych ar hynny: a oes yna gartrefi gofal yn cael eu hailgategoreiddio? A oes unrhyw gynllun bod rhai cartrefi gofal efallai wedi'u newid i wahanol gategorïau? Fe fyddai'n ddefnyddiol iawn inni gael clywed eto unrhyw beth y gallwch chi ei ddweud wrthym ni am hynny. Yn olaf, fe hoffwn i godi mater y fferyllwyr. Fe wyddom fod gennym y canolfannau brechu torfol hyn, fe wyddom fod meddygon teulu â rhan yn hynny, ac fe wyddom fod llawer iawn o waith yn mynd rhagddo o fewn amgylchedd ysbytai a gofal cymdeithasol, ond wrth gwrs mae ein fferyllwyr ni'n dal i aros yn yr esgyll yn barod i helpu yn yr hyn sy'n ymdrech genedl gyfan. A allwch chi amlinellu unrhyw gynlluniau i'w cynnwys nhw? Rwyf wedi clywed gan y byrddau iechyd ledled Cymru eu bod nhw'n siarad â fferyllwyr, ond mewn gwirionedd maen nhw wedi bod yn siarad â nhw am y ddwy, neu'r tair neu'r pedair wythnos ddiwethaf. Nid oes dim wedi digwydd eto. Mae'n ymddangos nad oes unrhyw beth o sylwedd wedi digwydd ar lawr gwlad. Wrth inni weithio i lawr y rhestr o'r grwpiau categorïau hynny a dechrau edrych ar frechu'r rhai yn eu chwedegau a'u pumdegau, mae'r grwpiau hynny'n mynd i gynyddu fwyfwy eto yn eu maint. Fe fydd angen pawb arnom ni. Rydych chi wedi sôn eisoes heddiw am ddefnyddio 90 aelod o'r lluoedd arfog - mae croeso mawr i hynny, ond mae gennym ni tua 710 o fferyllfeydd yn aros yn yr esgyll. Felly, unrhyw ddiweddariad y gallwch ei roi am hynny - oherwydd yn fy marn i mai hwn yn adnodd sy'n cael ei wastraffu ac mae eu hangen arnom ni. Maen nhw eisiau cael eu defnyddio, maen nhw wedi dweud hynny'n eglur iawn, yn hyglyw iawn, maen nhw wedi cyflwyno'r cynigion ac, wrth gwrs, os ydych chi'n rhywun sy'n llai awyddus i deithio, efallai, mae mynd i'ch fferyllfa leol, fel y mae mynd at eich meddyg teulu lleol, yn ddewis llawer haws na theithio i ganolfan frechu torfol. Felly, unrhyw ddiweddariad yn ymwneud â phryd y gellir defnyddio'r fferyllwyr ac ar gyfer pa gategori o bobl. Diolch yn fawr iawn.